ພວກທີ່ມັກ ມີເພດ​ສຳພັນ ​ກັບ​ເດັກນ້ອຍ ກວ່າພັນຄົນ ຫຼົງກົນ
ພວກທີ່ຢາກ​ຮ່ວມ​ເພດ ​ກັບ​ເດັກ​ນ້ອຍ ຫຼາຍ​ກົ່ວ 1000 ຄົນ ​ໄດ້​ຖືກ​ລະບຸຕົວ ຍ້ອນຫຼົງກົນ ເຂົ້າໄປເບິ່ງຮູບ ທີ່ຄອມພິວເຕີ້ ເຮັດຂຶ້ນ ຄືກັນກັບເດັກນ້ອຍ ອາຍຸ 10 ປີ.
ມີຜູ້ຊອກຫາການຮ່ວມເພດກັບເດັກນ້ອຍຫຼາຍກົ່ວ 1000 ຄົນ ໄດ້ຖືກລະບຸຕົວດ້ວຍການນຳໃຊ້ເທັກໂນໂລຈີ ອັນທັນສະໄໝ ດັ່ງໃນປື້ມນິຍາຍ ເຂົ້າຫາ ການໃຊ້ຄອມພິວເຕີເຮັດຮູບໃຫ້ຄືໜ້າເດັກນ້ອຍຜູ້ຍິງຟິລິບປີນ ອາຍຸ 10 ປີຊື່ວ່າ Sweetie ຂອງກຸ່ມປົກປ້ອງສິດທິມະນຸດໂຮນ ລັງ Terre des Hommes ໄດ້ດຶງດູດເອົາຜູ້ໃຫຍ່ກວ່າ 1000 ຄົນ ທີ່ເຕັມໃຈຈະຈ່າຍເງິນ ໃຫ້ແກ່ເດັກນ້ອຍ ຢູ່ໃນບັນດາປະ ເທດກຳລັງພັດທະນາ ເພື່ອສະແດງການຮ່ວມເພດ ຜ່ານທາງ ກ້ອງຖ່າຍຮູບຂອງຄອມພິວເຕີ ບັນດານັກຄົ້ນຄວ້າຢູ່ ນະຄອນ Amsterdam ຊອກຫາຜູ້ທີ່ອາດຢາກສະແຫວງຫາການມີເພດສຳພັນກັບເດັກນ້ອຍ ໂດຍຜ່ານການໂອ້ລົມທາງອິນເຕີແນັດ ໃນພຽງເວລາສັ້ນໆເທົ່ານັ້ນ ຫລາຍ ກວ່າ 20,000 ຄົນຈາກກວ່າ 65 ປະເທດ ພາກັນເຂົ້າມາຫາເດັກນ້ອຍ ອາຍຸ 10 ປີຄົນນີ້ ເພື່ອໃຫ້ສະແດງການຮ່ວມເພດ ຜ່ານທາງກ້ອງຖ່າຍຂອງຄອມພິວເຕີ້ ໃນຂະນະທີ່ຜູ້ໃຫຍ່ເຂົ້າຮ່ວມການສະແດງກັບເດັກນ້ອຍຜູ້ຍິງຢູ່ນັ້ນ ບັນດານັກຄົ້ນຄວ້າພາກັນເກັບກຳເອົາຂໍ້ມູນກ່ຽວກັບເຂົາເຈົ້າ ໂດຍຜ່ານສື່ສັງຄົມ ເພື່ອເປີດເຜີຍວ່າເຂົາເຈົ້າແມ່ນໃຜ ກຸ່ມດັ່ງກ່າວເວົ້າວ່າ ເຂົາເຈົ້າມີແຜນທີ່ຈະນຳເອົາວີດີໂອ ຂອງພວກຜູ້ໃຫຍ່ເຫຼົ່ານີ້ ມອບໃຫ້ ແກ່ເຈົ້າໜ້າທີ່ບ້ານເມືອງ ກຸ່ມ Terre des Hommes ກ່າວວ່າ ຄວາມຜິດສະແດງໃຫ້ເຫັນ “ການສວຍໃຊ້ພວກເດັກນ້ອຍໃນຮູບແບບໃໝ່ ຊຶ່ງສ່ວນໃຫຍ່ແລ້ວແມ່ນຍັງບໍ່ທັນເປັນທີ່ຮູ້ຈັກ ແຕ່ກໍແຜ່ຂະ ຫຍາຍຢ່າງກວ້າງຂວາງນັ້ນ ” ກຸ່ມດັ່ງກ່າວຍັງເວົ້າຕື່ມອີກວ່າ “ການທ່ອງທ່ຽວຮ່ວມເພດກັບເດັກນ້ອຍຜ່ານທາງກ້ອງຖ່າຍພາບນັ້ນ ສ້າງຄວາມເສຍຫາຍໃຫ້ແກ່ຜູ້ເຄາະຮ້າຍ ເທົ່າກັບການທຳຮ້າຍຮ່າງກາຍ ” ກຸ່ມດັ່ງກ່າວເວົ້າວ່າ ໃນຂະນະທີ່ການທ່ອງທ໋ຽວຮ່ວມເພດກັບເດັນນ້ອຍຜ່ານທາງກ້ອງຖ່າຍ ພາບ ໄດ້ຖືກຫ້າມໂດຍກົດໝາຍຂອງປະເທດຕ່າງໆ ແລະກົດໝາຍນາໆຊາດກໍຈິງ ມີແຕ່ 6 ຄົນເທົ່ານັ້ນຢູ່ທົ່ວໂລກໄດ້ຖືກຕັດສິນລົງໂທດໃນຄວາມ ຜິດດັ່ງກ່າວ ກຸ່ມດັ່ງກ່າວກະປະມານວ່າ ຢູ່ໃນທຸກເວລາ ມີພວກທີ່ຢາກມີເພດສຳພັນກັບເດັກ ນ້ອຍຢູ່ 75,000 ພາກັນຊອກຫາຢູ່ຕາມເວັບໄຊ ຈຳນວນເດັກນ້ອຍທີ່ຖືກສວຍໃຊ້ປະໂຫຍດ ຜ່ານການທາງທ່ອງທ່ຽວຮ່ວມເພດກັບເດັກນ້ອຍ ທາງກ້ອງຖ່າຍພາບນັ້ນ ຈະສູງຂື້ນເນື່ອງຈາກຄວາມຮຽກຮ້ອງຂອງ ບັນດານັກລ່າ ແລະໃນຂະນະທີ່ການຊົມໃຊ້ອິນເຕີແນັດ ມີລາຄາຖືກລົງຢູ່ໃນບັນດາປະເທດກຳລັງພັດທະນາ ເຮັດ ໃຫ້ການສວຍໃຊ້ຜົນປະໂຫຍດເດັກນ້ອຍ ທາງ ອິນເຕີແນັດນັ້ນ ມີຄວາມງ່າຍຂື້ນ